Suchinthana/ta-wikipedia huggingface dataset:
திபன்விதா ராய்

திபன்விதா ராய் (Dipanwita Roy) எழுத்தாளரும் மற்றும் பத்திரிகையாளரும் ஆவார். ஜாதவ்பூர் பல்கலைக்கழகத்தில் ஒப்பீட்டு இலக்கியத்தில் தனது படிப்பை முடித்த இவர் எப்போதும் குழந்தைகள் இலக்கியத்தில் அதிக ஆர்வம் கொண்டிருந்தார்.

திபன்விதா ராய் தனது  மகிதாதூர் ஆன்டிடோட் என்ற புதினத்திற்காக 2024 ஆம் ஆண்டில் சாகித்ய அகாடமியால் பால சாகித்ய புரஸ்கார் விருது வழங்கி கௌரவிக்கப்பட்டார்.

படைப்புகள். 
திபன்விதா ராய் முதன்மையாக குழந்தைகள் எழுத்தாளர் ஆவார். கோபேசோனகேர் குப்டோச்சோர், ஜோலெர் டோலாய் அடங்கா மற்றும் மகிதாதுர் ஆன்டிடோட் ஆகியவை இவரது வெளியிடப்பட்ட இலக்கியப் படைப்புகள் ஆகும்.

மேற்கோள்கள் 

வாழும் நபர்கள்
பெண் எழுத்தாளர்கள்
கோவிலடி, தஞ்சாவூர்

கோவிலடி என்பது இந்தியாவில் தமிழ்நாடு மாநிலத்தின் தஞ்சாவூர் மாவட்டத்தில் அமைந்துள்ள ஒரு புறநகர்ப் பகுதியாகும்.

அமைவிடம் 
கடல் மட்டத்திலிருந்து சுமார் 81.79 மீ. உயரத்தில், () என்ற புவியியல் ஆள்கூறுகள் கொண்டு, அன்பில் என்ற ஊரிலிருந்து சுமார் நான்கு கி. மீ. தூரத்தில் கோவிலடி புறநகர்ப் பகுதி அமைந்துள்ளது.

மக்கள்தொகை பரம்பல் 
2011 இந்திய மக்கள் தொகைக் கணக்கெடுப்பு அடிப்படையில் , கோவிலடி கிராமத்தின் மொத்த மக்கள்தொகை 3,700 ஆகும். இதில் 1,829 பேர் ஆண்கள் மற்றும் 1,871 பேர் பெண்கள் ஆவர்.

சமயம்

இந்துக் கோயில்கள் 
தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வரும் 108 திவ்ய தேசங்களில் ஒன்றான அப்பால ரெங்கநாதர் கோயில் என்ற பெருமாள் கோயில் மற்றும் முக்கிய சிவன் கோயில்களில் ஒன்றான திவ்யஞானேசுவரர் கோயில் ஆகியவை கோவிலடி ஊரில் அமைந்துள்ளன.

மேற்கோள்கள் 

தஞ்சாவூர் மாவட்டத்திலுள்ள ஊர்களும் நகரங்களும்
தஞ்சாவூர் மாவட்டத்திலுள்ள கிராமங்கள்
தலாத்

தலாத் (மலாய்; Bandar Dalat; ஆங்கிலம்: Dalat Town, சீனம்: 大叻镇), மலேசியா, சரவாக், முக்கா பிரிவு, தலாத் மாவட்டத்தின் தலைநகரம் ஆகும். இந்த நகரம் ஓயா ஆற்றங்கரையில் (Oya River) அமைந்துள்ளது.

இந்த நகரம் தலாத் மாவட்டத்தின் நிர்வாக மையமாகச் செயல்படுகிறது.

வரலாறு

தலாத் மாவட்டத்தின் சுருக்கமான வரலாறு:
2 ஏப்ரல் 1974 - தலாத் நகரத்தை நிர்வாக மையமாகக் கொண்டு, தலாத் ஒரு மாவட்டமாக அறிவிக்கப்பட்டது. இந்த மாவட்டம் சிபு பிரிவின் கீழ் இருந்தது; மற்றும் ஓயா (Oya), பெரும் தலாத் (Dalat Proper), நங்கா பாவோ (Nanga Baoh), நங்கா தமின் (Nanga Tamin), இசுதாபாங் (Stapang), இசுகிம் செகுவா (Skim Sekuau) மற்றும் நங்கா பாக்கோ (Nanga Pakoh) ஆகிய இடங்களை உள்ளடக்கி இருந்தது. மாவட்டத்தில் 4 சிறிய நகரங்கள், 23 கிராமங்கள் மற்றும் 115 நீள வீடுகள் இருந்தன.

1 மார்ச் 2002 - முக்கா பகுதி முக்கா பிரிவு என தரம் உயர்த்தப்பட்டது; மாவட்டத்தில் 3 சிறிய நகரங்கள், 23 கிராமங்கள் மற்றும் 22 நீள வீடுகள் இருந்தன.

பொருளாதாரம்

தலாத் நகரத்தின் முக்கிய வேளாண் விளைபொருள் சவ்வரிசி மாவு ஆகும். தலாத் மாவட்டத்தில் 28,765 எக்டர் வேளாண் நிலம் சவ்வரிசி உற்பத்திக்குப் பயன்படுத்தப்படுகிறது. மாவட்டத்தில் உள்ள 4 சவ்வரிசி மாவு தொழிற்சாலைகள் நாள் ஒன்றுக்கு 75 டன் சவ்வரிசி மாவை உற்பத்தி செய்யும் திறன் கொண்டவை.

மொழிகள்

தலாத் நகரத்தின் மக்களில் பெரும்பான்மையோர் மெலனாவு மொழியைப் பயன்படுத்துகின்றனர்.  மலாய் மொழி, சரவாக் மலாய் மொழி, இபான் மொழி, மாண்டரின் மொழி, ஹொக்கியன் மொழி மற்றும் ஆங்கிலம் போன்ற பிற மொழிகளும் பரவலாகப் பேசப்படுகின்றன.

காலநிலை

தலாத் நகரம் ஒரு வெப்பமண்டல மழைக்காடுகளின் காலநிலையைக் கொண்டுள்ளது. ஆண்டு முழுவதும் கனமழை முதல் மிக அதிக மழைப்பொழிவைக் காண்கிறது.

காட்சியகம்

மேலும் காண்க 
 முக்கா
 முக்கா பிரிவு
 மலேசியாவின் மாவட்டங்கள்
 முக்கா மக்களவைத் தொகுதி

மேற்கோள்கள்

வெளி இணைப்புகள்
 

சரவாக் நகரங்கள்
உலக தங்கக் குழு

உலக தங்கக் குழு (World Gold Council),  தங்க தொழில்துறைக்கான பன்னாட்டு வர்த்தக சங்கமாகும் . இது இலண்டனை தலைமையிடமாகக் கொண்டு இந்தியா , சீனா , சிங்கப்பூர் , ஐக்கிய அரபு அமீரகம் மற்றும் அமெரிக்காவில் அலுவலகங்களைக் கொண்டுள்ளது.இந்த அமைப்பின் உறுப்பினர்கள் உலகம் முழுவதும் தங்கச் சுரங்க நிறுவனங்களைக் கொண்டுள்ளனர்..சந்தை மேம்பாட்டின் மூலம் தங்கத்திற்கான தேவையைத் தூண்டுவதும், நிலை நிறுத்துவதும் இதன் நோக்கமாகும் . 

உலக தங்க கவுன்சில் 1987ஆம் ஆண்டு தென்னாப்பிரிக்கா நிறுவனமான இண்டர்கோல்டுடன் ஒன்றிணைந்து அதன் பன்னாட்டு அலுவலகங்களை கொண்டுள்ளது. அதே நேரத்தில் தென்னாப்பிரிக்காவின் நிறவெறிக்கு எதிராக பல நாடுகளில் தென்னாப்பிரிக்காவிலிருந்து தங்கம் இறக்குமதி தடைசெய்யப்பட்டது.

இது தங்கத்திற்கான ஆய்வுக் கட்டுரைகளை வெளியிடுதல், தங்கப் பத்திரங்கள் வெளியிடுதல், இந்தியா மற்றும் சீனாவில் தங்கக் குவிப்புத் திட்டங்கள் நடைமுறைப்படுத்தல்,  மற்றும் அதன் நிறுவன செயல்பாட்டை ஊக்குவிக்கும் ஆவணங்களையும் வெளியிடும் பணி மேற்கொள்கிறது.

மேற்கோள்கள்

வெளி இணைப்புகள்
  உலக தங்க மன்றத்தின் அதிகாரப்பூர்வமான இணையதளம் 
தங்கம்
வணிகச் சங்கங்கள்
சுரங்கத் தொழில்
அணிகலன்கள்
விட்ருவியன் மனிதன்

விட்ருவியன் மனிதன் (Vitruvian Man)  என்பது உலகப் புகழ் பெற்ற ஓவியர் லியொனார்டோ டா வின்சியின் ஓவியங்களில் ஒன்றாகும். இதற்கு உரோமானிய கட்டிடக் கலைஞர் மார்கஸ் என்பவர் விட்ருவியன் மேன் எனப்பெயரிட்டார்.லியொனார்டோ டா வின்சியின் இப்படைப்பு மனித உடற்கூறியல் விகிதாச்சாரத்தை சித்தரிப்பதற்காக மிகவும் பிரபலமானது.  இது தற்போது இத்தாலி நாட்டின் வெனிஸ் நகரத்தின் அகாதமியா கலைக்கூடத்தில் உள்ளது.

விட்ருவியன் மனிதனின் கைகள் மற்றும் கால்கள் ஒரு சதுரம் மற்றும் வட்டம் ஆகிய இரண்டின் சுற்றளவைத் தொடும் வகையில், நிர்வாண ஆண் உருவத்தை இது சித்தரிக்கிறது.

விளக்கம்
விட்ருவியன் மனித ஓவியத்தின் வரைபடம், ஒரு நிர்வாண மனிதன் தனது கைகளையும் கால்களையும் ஒரு சரியான சதுரம் மற்றும் வட்டத்தில் விரித்து நிற்கிறான். இது மனித உடலின் கட்டமைப்பின் பரிமாணங்களை வெளிச்சம் போட்டுக் காட்டுகிறது.
 ஒரு மனிதனின் நீட்டப்பட்ட கைகளின் நீளம் (இடமிருந்து வலமாக) அவனது உயரத்திற்கு சமம்.
  தலையின் உச்சியிலிருந்து கன்னம் வரையிலான நீளம் மொத்த உயரத்தில் எட்டில் ஒரு பங்குக்கு சமம்.
  மார்பின் உச்சியில் இருந்து தலையின் மேல் பகுதி மொத்த உயரத்தில் ஆறில் ஒரு பங்குக்கு சமம்.
 மார்பின் உச்சியில் இருந்து முடி வரை மொத்த உயரத்தில் ஏழில் ஒரு பங்குக்கு சமம்.
 தோள்பட்டை அகலம் மொத்த உயரத்தின் கால் பகுதிக்கு சமமாக இருக்க வேண்டும்.
 மார்பிலிருந்து தலையின் மேல் பகுதி மொத்த உயரத்தின் கால் பகுதிக்கு சமம்.
 முழங்கையிலிருந்து விரல் நுனி வரை உள்ள தூரம் மொத்த உயரத்தின் கால் பகுதிக்கு சமம்.
 தோள்பட்டை முதல் முழங்கை வரை உள்ள தூரம் மொத்த உயரத்தில் எட்டில் ஒரு பங்குக்கு சமம்.
 உள்ளங்கையின் நீளம் மொத்த உயரத்தில் பத்தில் ஒரு பங்கிற்கு சமம்.
 ஒரு நபரின் ஆண்குறி அவரது உயரத்தில் சரியாக பாதி அமைந்துள்ளது.
 ஒருவருடைய பாதத்தின் நீளம் ஒருவருடைய உயரத்தில் ஏழில் ஒரு பங்கிற்கு சமம்.
 ஒரு நபரின் பாதத்தின் அடிப்பகுதியிலிருந்து முழங்காலின் அடிப்பகுதி வரையிலான நீளம் அவரது மொத்த உயரத்தில் நான்கில் ஒரு பங்காகும்.
  ஒரு நபரின் முழங்காலுக்குக் கீழே இருந்து ஆண்குறி வரையிலான நீளம் அவரது மொத்த உயரத்தில் நான்கில் ஒரு பங்காகும்.

இதனையும் காண்க
 மோனா லிசா
 சீடர்களுடன் இயேசுவின் இறுதி இராவுணவு

மேற்கோள்கள்

ஆதாரங்கள்

மேலும் படிக்க

வெளி இணைப்புகள்
 டாவின்சியின் 'விட்ருவியன் மேன்' இங்கே வேர்களைக் கொண்டிருக்கலாம் என்கிறார் இந்திய எழுத்தாளர்
 Vitruvian Man, Gallerie dell'Accademia
 Vitruvian Man, Universal Leonardo
லியொனார்டோ டா வின்சி
1490களில் ஓவியங்கள்
மூ டெங் (குள்ள நீர்யானை)

மூ டெங் (Moo Deng) ( என்பது குள்ள பெண் நீர்யானை ஆகும். இது  தாய்லாந்து நாட்டின் திறந்தவெளி  விலங்குக் காட்சிசாலையில் உள்ளது.இங்குள்ள ஒரு  குள்ள பெண் நீர்யானை 10 சூலை 2024 அன்று  மூ டெங் எனும் குட்டியை ஈன்றது.மூ டெங் தாய்லாந்து நாட்டில் புகழ்பெற்ற குள்ள பெண் நீர்யானை குட்டி ஆகும்.

பின்னணி
டானி மற்றும் ஜெனா குள்ள நீர்யானை பெற்றோர்களுக்கு 10 சூலை 2024 அன்று  மூ டெங் எனும் குள்ள பெண் நீர்யானை குட்டி ஈன்றது. மூ டெங்கிற்கு எற்கனவே நாடெத் மற்றும் மூ துன் என இரண்டு உடன்பிறப்புகள் உள்ளனர். தாய்லாந்து மக்கள் மூ டெங்கிற்கு துள்ளு பன்றி என செல்லப் பெயரிட்டு அழைக்கின்றனர்.

மேற்கோள்கள்

வெளி இணைப்புகள்
  Moo Deng mania: How to see the hottest thing in Thailand

நிலநீர் வாழிகள்
பாலூட்டிகள்
கனோவிட் மக்களவைத் தொகுதி

கனோவிட் மக்களவைத் தொகுதி (மலாய்: Kawasan Persekutuan Kanowit; ஆங்கிலம்: Kanowit Federal Constituency; சீனம்: 加诺威联邦选区) என்பது மலேசியா, சரவாக், சிபு பிரிவின் கனோவிட் மாவட்டத்தில் அமைந்துள்ள ஒரு மக்களவைத் தொகுதி (P210) ஆகும்.

கனோவிட் மக்களவைத் தொகுதி 1968-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1969-ஆம் ஆண்டில் இருந்து கனோவிட் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

கனோவிட் மாவட்டம்

கனோவிட் மாவட்டம் (Kanowit District) என்பது மலேசியா, சரவாக் மாநிலத்தில்; சிபு பிரிவில்; ஒரு மாவட்டமாகும். இந்த மாவட்டத்தின் நிர்வாகத் தலைமையிடம் கனோவிட் நகரம். இந்த மாவட்டத்தின் முக்கிய இனக்குழுக்கள்: இபான், சீனர், மலாய்க்காரர் மற்றும் மெலனாவ் பூர்வீக மக்கள். 

வரலாற்றுப் பதிவுகளின்படி, 1851-ஆம் ஆண்டில் இருந்து கனோவிட் மாவட்டத்தின் வரலாறு தொடங்குகிறது. 1851-ஆம் ஆண்டில், ஜேம்சு புரூக் அங்கு ஒரு கோட்டையைக் கட்டினார். அதன் பெயர் எம்மா கோட்டை. அப்போது கனோவிட் நிலப்பகுதி, புரூணை பேரரசின் கட்டுப்பாட்டில் இருந்தது. 

1853-ஆம் ஆண்டில், ஜேம்சு புரூக், புரூணை சுல்தானகத்திடம் இருந்து ராஜாங் ஆற்றின் நிலப்பகுதிகளைப் பெற்றுக் கொண்டார். ஏற்கனவே கட்டப்பட்ட எம்மா கோட்டை, ராஜாங் ஆற்றைப் பயன்படுத்திய மக்களுக்கு டயாக்  கொள்ளையர்களிடம் இருந்து பாதுகாப்பு அளித்தது.

கனோவிட் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 பக்கான் மாவட்டம் 
 சூலாவ் மாவட்டம்
 மலேசியாவின் மாநிலப் பிரிவுகள்
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சரவாக் நாடாளுமன்றத் தொகுதிகள்
தெற்கு லெபனான்

தெற்கு லெபனான் (Southern Lebanon), மேற்காசியாவில் நடுநிலக்கடலை ஒட்டியுள்ள  லெபனான் நாட்டின் தென் பகுதியாகும். தெற்கு லெபனானில் தெற்கு ஆளுநரகம், நபாதி ஆளுநரகம்  மற்றும் பெக்கா ஆளுநரகத்தின் ரசாயா மாவட்டம் மற்றும் மேற்கு பெக்கா மாவட்டங்களைக் கொண்டது. 

தெற்கு லெபனானின் முக்கிய நகரங்கள் சிதோன், டயர்,  நபாத்தியா, பிந்த் ஜுபைல், ஜெசின் ஆகும். தெற்கு லெபனானில் சியா இசுலாம் மற்றும் துருஸ் இசுலாமியர் பெரும்பான்மையாக வாழ்கின்றனர். லெபனான் மரோனைட் கிறித்தவர்கள் சிறுபான்மையாக வாழ்கின்றனர்.

வரலாறு
1970களில் தெற்கு லெபனான் பகுதி தன்னாட்சி பெற்ற அரசாக சாத் ஆதாத் அறிவித்தார்.1984ஆம் ஆண்டில் சாத் ஆதார் இறப்பிற்குப் பின்,  தெற்கு லெபனான் பகுதி மீண்டும் லெபனானுடன் இணைக்கப்பட்டது. 

1978ஆம் ஆண்டு முதல் தெற்கு லெபனான் பகுதியில் தங்கியுள்ள ஹிஸ்புல்லா படையினர், இஸ்ரேலுடன் மோதல் போக்கு கொண்டுள்ளனர்.

இதனயும் காண்க
 2024 ஈரான்-இஸ்ரேல் மோதல்

மேற்கோள்கள்

வெளி இணைப்புகள்

லெபனான்
லானாங் மக்களவைத் தொகுதி

லானாங் மக்களவைத் தொகுதி (மலாய்: Kawasan Persekutuan Lanang; ஆங்கிலம்: Lanang Federal Constituency; சீனம்: 拉南联邦选区) என்பது மலேசியா, சரவாக், சிபு பிரிவின் சிபு மாவட்டத்தில் அமைந்துள்ள ஒரு மக்களவைத் தொகுதி (P211) ஆகும்.

லானாங் மக்களவைத் தொகுதி 1987-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1990-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1990-ஆம் ஆண்டில் இருந்து லானாங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

சிபு பிரிவு

சிபு பிரிவு (Sibu Division) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும்.

இந்தப் பிரிவு 8,278.3 சதுர கி.மீ. பரப்பளவைக் கொண்டுள்ளது. சரவாக் மாநிலத்தில் காப்பிட் பிரிவு (Kapit Division) மற்றும் மிரி பிரிவுக்கு (Miri Division) அடுத்த நிலையில், மூன்றாவது பெரிய பிரிவு. சிபு பிரிவில் இரண்டு பெரிய ஆறுகள் உள்ளன; ராஜாங் ஆறு (Rajang River); மற்றும் இகான் ஆறு (Igan River).

பொருளாதாரம் பெரும்பாலும் வெப்பமண்டல மழைக்காடுகளில் இருந்து கிடைக்கும் காட்டு மரங்களை அடிப்படையாகக் கொண்டது. காட்டு மரங்கள் ஏற்றுமதிக்குப் பதிலாக, பதப்படுத்தப்பட்ட மரப் பொருட்களுக்கு (Processed Wood Products), மாநில அரசு முன்னுரிமை அளித்து வருகிறது. சுற்றுச்சூழல் சுற்றுலா (Ecotourism), வளர்ந்து வரும் சிபு பிரிவின் பொருளாதாரத்தில் மிக முக்கியமான அங்கமாகத் திகழ்கிறது.

லானாங் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 சிபு மாவட்டம் 
 சிபு பிரிவு
 மலேசியாவின் மாநிலப் பிரிவுகள்
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சரவாக் நாடாளுமன்றத் தொகுதிகள்
நபாத்தியா

நபாத்தியா (Nabatieh), தெற்கு லெபனான் பகுதியில் அமைந்த  நபாத்தியா ஆளுநரகத்தின் தலைமையிட நகரம் ஆகும். நபாத்திய நகரத்தில் சியா இசுலாம் முஸ்லீம்கள் அதிகம் வாழ்கின்றனர். 2006ஆம் ஆண்டின் இதன் மதிப்பிடப்பட்ட மக்கள் தொகை 1,00,541 ஆகும்.2013ஆம் ஆண்டில் இந்நகரத்தின் மக்கள் தொகை குறைந்து 36,593 ஆக மதிப்பிடப்பட்டுள்ளது.  

நபாத்தியா பகுதியை நபாத்தியன் இராச்சியத்தினர் கிமு 3ஆம் நூற்றாண்டு முதல் கிபி 106 வரை ஆண்டனர்.மார்ச் 1978ல் இஸ்ரேலிய இராணுவம் நபாத்தியாவை தாக்கியதால், இப்பகுதி மக்கள், வடக்கு நோக்கி புலம் பெயர்ந்தனர். அக்டோபர் 1983ல் நபாத்திய முஸ்லீம்கள் அசுரா நாளைக் கொண்டாடிக் கொண்டிருந்த போது, இஸ்ரேலிய இராணுவத்தினர் நபாத்தியா மீது குண்டுகள் பொழிந்து, நபாத்திய நகரத்தை கைப்பற்றினர்..1985ஆம் ஆண்டில் நபாத்திய நகரத்திலிருந்து இஸ்ரேலிய இராணுவத்தினர் வெளியேறிய பின், நபாத்தியா பகுதி பாதுகாப்பு மண்டலமாக அறிவிக்கப்பட்டது

16-17 ஆகஸ்டு 2024ல் இஸ்ரேலிய வான் படையினர் நபாத்திய நகரத்தின் மீது குண்டுகள் மழை பொழிந்ததில், 6 பொதுமக்கள் கொல்லப்பட்டனர் மற்றும் பலர் காயமடைந்தனர்.

மேற்கோள்கள்

ஆதாரங்கள்

 
 

லெபனான் நகரங்கள்
சிகார் மக்களவைத் தொகுதி

சிகார் மக்களவைத் தொகுதி என்பது இந்தியாவின் இராசத்தான் மாநிலத்தில் உள்ள 25 மக்களவை (நாடாளுமன்ற) தொகுதிகளில் ஒன்றாகும். அமரா ராம், சிகார் தொகுதியிலிருந்து மக்களவை உறுப்பினராக உள்ளார்.

சட்டசபைத் தொகுதிகள் 
தற்போது, சிகார் மக்களவைத் தொகுதியின்  கீழ் எட்டுச் சட்டமன்றத் தொகுதிகள் உள்ளன. இவை:

பாராளுமன்ற உறுப்பினர்கள்

தேர்தல் முடிவுகள்

2024

மேற்கோள்கள்

வெளி இணைப்புகள் 

 2019 லோக்சபா தேர்தல் முடிவுகள்

இராசத்தான் மக்களவைத் தொகுதிகள்
காயத்ரி கோபிசந்த்

புல்லேலா காயத்ரி கோபிசந்த் (Pullela Gayatri Gopichand) (பிறப்பு: மார்ச் 4,2003) ஓர் இந்திய இறகுப்பந்தாட்ட வீராங்கனையாவார். இவர் முன்னாள் இறகுப்பந்தாட்ட வீரர்களான ப. வெ. வ. லட்சுமி மற்றும் புல்லேலா கோபிசந்த் ஆகியோரின் மகளாவார். 2019 தெற்காசிய விளையாட்டுப் போட்டிகளில் பெண்கள் அணி தங்கப் பதக்கத்தையும், பெண்கள் ஒற்றையர் பிரிவில் வெள்ளிப் பதக்கத்தையும் வென்ற தேசிய அணியின் ஒரு பகுதியாக இவர் இருந்தார். இவர் 2022 பொதுநலவாய விளையாட்டுக்களில் போட்டியிட்டு, கலப்பு அணியில் வெள்ளிப் பதக்கத்தையும், பெண்கள் இரட்டையர் பிரிவில் வெண்கலப் பதக்கத்தையும் வென்றார். தனது தந்தையின் சாதனைக்கு 21 ஆண்டுகளுக்குப் பிறகு அனைத்து இங்கிலாந்துப் போட்டியின் அரையிறுதிக்கு முன்னேறிய முதல் பெண் இரட்டையர் நிபுணர் என்ற பெருமையை கோபிசந்த் பெற்றார்.

மேற்கோள்கள் 

பொதுநலவாய விளையாட்டுக்களில் வெள்ளி பதக்கம் வென்ற இந்தியர்கள்
வாழும் நபர்கள்
2003 பிறப்புகள்
மேகமலை அருவி

மேகமலை அருவி என்பது தேனி மாவட்டம், ஆண்டிபட்டி வட்டம், மேகமலை வனப்பகுதியில் கோம்பைத்தொழு எனும் ஊரின் அருகில் அமைந்திருக்கும் ஒரு அருவி. இந்த அருவியானது, தேனி மாவட்டத்தில் அமைந்திருக்கும் சுருளி அருவியைப் போன்ற தோற்றத்தில் இருப்பதால், இதனை சின்ன சுருளி அருவி என்றும் அழைக்கின்றனர்.

தேனியிலிருந்து 51 கி.மீ தொலைவில் இருக்கும் கோம்பைத்தொழு எனும் ஊருக்கு அருகில் 3 கிலோமீட்டர் தொலைவில் இந்த அருவி அமைந்திருக்கிறது. இந்த அருவி அமைந்திருக்கும் பகுதி மேகமலை வன உயிரின சரணாலயத்திற்கு உட்பட்ட பகுதியாக இருப்பதால், அருவி வனத்துறையின் கட்டுப்பாட்டில் இருக்கிறது. இந்த அருவியில் காலை 7 மணி முதல் மாலை 5 மணி வரை குளிக்க அனுமதி வழங்கப்படுகிறது. இந்த அருவியில் அக்டோபர் மாதம் முதல் டிசம்பர் மாதம் வரை குளிப்பதற்கேற்ற அளவில் தண்ணீர் இருக்கிறது. மற்ற மாதங்களில் நீரின்றி வறண்டு போய்விடுகிறது. அதிகமான மழைக்காலங்களில் இவ்வருவியில் வெள்ளப்பெருக்கு ஏற்படும் போது, வனத்துறை அருவியில் குளிப்பதற்கு அனுமதி அளிப்பதில்லை.

மேற்கோள்கள்

தேனி மாவட்டத்திலுள்ள அருவிகள்
வசந்த் அண்ட் கோ

வசந்த் அண்ட் கோ என்பது இந்தியாவில், தமிழ்நாட்டின் சென்னையைத் தலைமையகமாகக் கொண்ட, 'இந்திய சில்லறை விற்பனை சங்கிலித் தொடர் விற்பனை நிலையங்களில்' ஒன்றாகும். வீட்டு உபயோகப் பொருட்கள், மின்னணு உபகரணங்கள், கைப்பேசிகள், மடிக்கணினிகள் ஆகியவற்றை விற்பனை செய்யும் நிறுவனமாக 'வசந்த் அண்ட் கோ' திகழ்கிறது.

சென்னையில் அமைவிடம் 
கடல் மட்டத்திலிருந்து சுமார் 31.36 மீ. உயரத்தில், () என்ற புவியியல் ஆள்கூறுகள் கொண்டு, சென்னையின் புரசைவாக்கம் பகுதியில் வசந்த் அண்ட் கோ அமையப் பெற்றுள்ளது.

விபரங்கள் 
1978 ஆம் ஆண்டு இந்நிறுவனம் சென்னையில் ஆரம்பிக்கப்பட்டது. இதன் நிறுவனர் காலஞ்சென்ற எச். வசந்தகுமார் ஆவார். சுமார் ஆயிரம் தொழிலாளர்களைக் கொண்ட இந்நிறுவனம் பல இடங்களில் கிளைகளைக் கொண்டுள்ளது.

2021 ஆம் ஆண்டு 44 வருடங்கள் பணியாற்றிய பெருமையைப் பெற்ற இந்நிறுவனத்தின் கிளைகள் தமிழ்நாடு, புதுச்சேரி மற்றும் பெங்களூரு ஆகிய இடங்களில் உள்ளன.

தற்போது ஆண்டுக்கு ஆயிரம் கோடி வருவாய் ஈட்டும் நிறுவனங்களில் ஒன்றாக இந்நிறுவனம் விளங்குகிறது.

120ஆவது கிளை 
2024 ஆம் வருடம் செப்டம்பர் மாதம் வரையிலான காலக்கட்டத்தில் இந்நிறுவனம் 120 கிளைகளைக் கொண்டுள்ளது. 2024 ஆம் ஆண்டு செப்டம்பர் மாதம் 5 ஆம் நாள், இந்நிறுவனத்தின் 120 ஆவது கிளை திருத்தணியில் ஆரம்பிக்கப்பட்டது.

மேலும் பார்க்க 
எச். வசந்தகுமார்

வசந்த் தொலைக்காட்சி

மேற்கோள்கள்

வெளி இணைப்புகள் 

1978 நிறுவனங்கள்
நிறுவனங்கள்
வணிக நிறுவனங்கள்
சென்னை நிறுவனங்கள்
தமிழ்நாட்டு நிறுவனங்கள்
இந்திய நிறுவனங்கள்
ப. வெ. வ. லட்சுமி

ப. வெ. வ. லட்சுமி (P. V. V. Lakshmi) என்று நன்கு அறியப்பட்ட பந்திமுக்கலா வெங்கட வர லட்சுமி (Pandimukkala Venkata Vara Lakshmi) இந்தியாவைச் சேர்ந்த முன்னாள் இறகுப்பந்தாட்ட வீராங்கனை ஆவார். எட்டு முறை இந்திய தேசிய வாகையாளரான இவர் 1996இல் அட்லாண்டாவில் நடைபெற்ற கோடைக்கால ஒலிம்பிக் விளையாட்டுப் போட்டிகளில் இந்தியாவை பிரதிநிதித்துவப்படுத்தினார். இவர் புல்லேலா கோபிசந்தின் மனைவியும் ஆவார். 1998 பொதுநலவாய விளையாட்டுப் போட்டிகளில் பெண்கள் அணிப் போட்டியில் வெண்கலப் பதக்கம் வென்றார்.

கோபிசந்த் இறகுப்பந்தாட்ட பயிற்சிக் கழகம் 
இலட்சுமி, கோபிசந்த் இறகுப்பந்தாட்ட அகாதமி உருவாக்கப்பட்டபோது கோபிசந்துக்கு மிகவும் ஆதரவாக இருந்தார். மேலும் பண ஆதரவைப் பெறுவதற்கான முயற்சிக்கு பங்களித்தார். 

2008 ஆம் ஆண்டில், இவர்கள் பாலிவுட் பிரபலங்களை இறகுப்பந்தாட்டத்தின் விளம்பரத் தூதுவர்களாக ஆகுமாறு வேண்டுகோள் விடுத்தனர். விளையாட்டை ஆதரிக்கும் திரை பிரபலங்களால்  அதை பிரபலப்படுத்த உதவும் என்று இவர்கள் நம்பினர்.

சொந்த வாழ்க்கை 
இலட்சுமி சக இறகுப்பந்தாட்ட வீரர் கோபிசந்தை 5 ஜூன் 2002 அன்று மணந்தார். இவர்களுக்கு காயத்ரி என்ற மகளும் விஷ்ணு என்ற மகனும் என இரண்டு குழந்தைகள் உள்ளனர். இரண்டு உடன்பிறப்புகளில் மூத்தவரான இவரது மகள் காயத்ரியும் ஒரு இறகுப்பந்தாட்ட வீராங்கனையாவார். இவரது மகன் விஷ்ணு தற்போது கோபிசந்த் அகாதமியில் பயிற்சி பெற்று வருகிறார்.

மேற்கோள்கள் 

1974 பிறப்புகள்
வாழும் நபர்கள்
விளையாட்டு வீரர்கள்
சிறந்த உரையாடல் எழுத்தாளருக்கான தமிழக அரசின் திரைப்பட விருது

சிறந்த உரையாடல் எழுத்தாளருக்கான தமிழ்நாடு அரசு திரைப்பட விருது (Tamil Nadu State Film Award for Best Dialogue Writer) என்பது தமிழ்நாடு அரசால் ஆண்டுதோறும் தமிழ்த் திரைப்படங்களில் பணியாற்றும் எழுத்தாளர்களுக்கு  வழங்கப்படும் திரைப்பட விருது ஆகும்.

பட்டியல் 
விருது பெற்றவர்களும், அந்தப் படங்களின் பட்டியலும் இங்கே.

மேலும் காண்க 

 தமிழகத் திரைப்படத்துறை
 இந்தியத் திரைப்படத்துறை

மேற்கோள்கள் 

தமிழ்நாடு அரசின் திரைப்பட விருதுகள்
இராஜ்சமந்த் மக்களவைத் தொகுதி

இராஜ்சமந்த் மக்களவைத் தொகுதி (Rajsamand Lok Sabha constituency) என்பது மேற்கு இந்தியாவில் உள்ள இராசத்தான் மாநிலத்தில் உள்ள 25 மக்களவை (நாடாளுமன்ற) தொகுதிகளில் ஒன்றாகும். 2002ஆம் ஆண்டு அமைக்கப்பட்ட இந்திய எல்லை நிர்ணய ஆணையத்தின் பரிந்துரைகளின் அடிப்படையில், நாடாளுமன்றத் தொகுதிகளின் எல்லை நிர்ணயத்தை அமல்படுத்தியதன் ஒரு பகுதியாக இந்தத் தொகுதி 2008ஆம் ஆண்டு உருவாக்கப்பட்டது.

சட்டமன்றத் தொகுதிகள் 
தற்போது, இராஜ்சமந்த் மக்களவைத் தொகுதியின் கீழ் எட்டுச் சட்டமன்றத் தொகுதிகள் (சட்டப் பேரவை) உள்ளன. இவை:

நான்கு சட்டசபைத் தொகுதிகள் - பீம், கும்பல்கர், இராஜ்சமந்த் மற்றும் நாத்வாரா ஆகியவை முன்பு உதய்பூர் மக்களவைத் தொகுதியிலிருந்தன. இரண்டு சட்டமன்றத் தொகுதிகள் - மெர்டா மற்றும் தேகானா ஆகியவை முன்பு நாகௌர் மக்களவைத் தொகுதியின் கீழ் இருந்தன. பீவார் மற்றும் ஜெய்தரன் சட்டமன்றத் தொகுதிகள் முன்பு முறையே அஜ்மீர் மற்றும் பாலி மக்களவைத் தொகுதிகளில் இருந்தன.

பாராளுமன்ற உறுப்பினர்கள்

தேர்தல் முடிவுகள்

2024

2019

2014

2009 Lok Sabha Election

மேலும் பார்க்கவும் 

 இராஜ்சமந்த் மாவட்டம்
 மக்களவைத் தொகுதிகளின் பட்டியல்

மேற்கோள்கள்

இராசத்தான் மக்களவைத் தொகுதிகள்
இந்திய அம்பேத்கரிய கட்சி

இந்திய அம்பேத்கரிய கட்சி (Ambedkarite Party of India) என்பது பி. ஆர். அம்பேத்கர் கொள்கையினை மையமாகக் கொண்ட இந்திய அரசியல்கட்சி ஆகும். இக்கட்சி ஏப்ரல் 14, 2013இல் நிறுவப்பட்டது, இதன் தலைமையகம் நாக்பூரில் உள்ளது. இந்திய அம்பேத்கரியக் கட்சியின் தேசியத் தலைவர் விஜய் மான்கர்.

2014 இந்திய பொதுத் தேர்தலில் இஅக 34 வேட்பாளர்களை நிறுத்தியது. இவர்கள் மொத்தமாக 185,095 வாக்குகளைப் பெற்றனர் (நாடு தழுவிய வாக்குகளில் 0.03%). இக்கட்சி 2016 கேரளச் சட்டமன்றத் தேர்தலில் 5 இடங்களிலும் 2017 கோவா சட்டமன்றத் தேர்தலில் ஓர் இடத்திலும் போட்டியிட்டது. 2017 நாசிக் நகராட்சித் தேர்தலில் புரோகாமி லோக்ஷாஹி அகாடி கூட்டணியில் பங்கேற்றது.

மேற்கோள்கள் 

மகாராட்டிர அரசியல் கட்சிகள்
இந்திய அரசியல் கட்சிகள்
மது பகத்து

மது பகத்து (Madhu Bhagat) இந்தியாவின் மத்தியப் பிரதேசத்தைச் சேர்ந்த ஓர் அரசியல்வாதியாவார். 1965 ஆம் ஆண்டு அக்டோபர் மாதம் 6 ஆம் தேதியன்று இவர் பிறந்தார். 1986 ஆம் ஆண்டில் 12 ஆம் வகுப்பு படிப்பை முடித்தார். இந்திய தேசிய காங்கிரசு கட்சியின் உறுப்பினராக மத்தியப் பிரதேச அரசியலில் ஈடுபட்டார்.

அரசியல் வாழ்க்கை

2013 ஆம் ஆண்டு நடைபெற்ற தேர்தலில் பரசுவாடா தொகுயில் போட்டியிட்டு 32.13 சதவீத வாக்குகளுடன் வெற்றி பெற்று மது பகத்து சட்டமன்ற உறுப்பினரானார்.

அரசியல் பார்வை

இந்திய தேசிய காங்கிரசு கட்சியின் கொள்கைகளால் ஈர்க்கப்பட்டு மது பகத்து காங்கிரசு கட்சியின் உறுப்பினராக அரசியலில் இயங்கினார்.

குடும்ப வாழ்க்கை

மது பகத்து பாவ்னா என்ற பெண்னை திருமணம் செய்து கொண்டார். 2016 ஆம் ஆண்டில், சபல்பூரில் உள்ள செல்பி மருத்துவமனையில் மாரடைப்பிற்குப் பிறகு இவருக்கு இதய அறுவை சிகிச்சை நடைபெற்றது.

மேலும் காண்க
மத்தியப் பிரதேச சட்டப் பேரவை

மேற்கோள்கள்

1965 பிறப்புகள்
வாழும் நபர்கள்
மத்தியப் பிரதேச அரசியல்வாதிகள்
இந்திய தேசிய காங்கிரஸ் அரசியல்வாதிகள்
சட்டப் பேரவை உறுப்பினர்கள்
இகான் ஆறு

இகான் ஆறு (மலாய்: Sungai Igan; ஆங்கிலம்: Igan River); போர்னியோ, கிழக்கு மலேசியா, சரவாக் மாநிலத்தில் உள்ள முக்கியமான ஆறு ஆகும். ராஜாங் ஆற்றுடன், சிபு மாவட்டப் பகுதியில் இகான் ஆறு கலக்கிறது. 

இகான் ஆற்றின் நீளம் 95 கி.மீ. சரவாக்கின் பல கிராமப்புற மாவட்டங்களுக்குப் பயணம் செய்வதற்கான முதன்மைப் பாதையாக, இந்த ஆறு இன்றும் பயன்படுத்தப்படுகிறது.

மேலும் காண்க
 கத்திபாசு ஆறு
 சரவாக் ஆறு
 ராஜாங் ஆறு
 பாலுய் ஆறு
 பாலே ஆறு
 பாராம் ஆறு
 மலேசிய ஆறுகளின் பட்டியல்

மேற்கோள்கள்

வெளி இணைப்புகள்

சரவாக் ஆறுகள்
தோங்க் மக்களவைத் தொகுதி

தோங்க் மக்களவைத் தொகுதி (Tonk Lok Sabha constituency) இந்தியாவின் ராஜஸ்தான் மாநிலத்தில் உள்ள ஒரு மக்களவை (நாடாளுமன்ற) தொகுதியாகும். 2008ஆம் ஆண்டு நாடாளுமன்றத் தொகுதிகள் வரையறை செய்யப்பட்டதைத் தொடர்ந்து இத்தொகுதி இரத்து செய்யப்பட்டது.

பாராளுமன்ற உறுப்பினர்கள் 

 1952: மாணிக்ய லால் வர்மா, இந்திய தேசிய காங்கிரசு
 1957: ஹீரா லால் சாசுதிரி, இந்திய தேசிய காங்கிரஸ்
 1962: ஜம்னாலால் பைர்வா, சுதந்திரக் கட்சி
 1967: ஜம்னாலால் பைர்வா, சுதந்திரக் கட்சி
 1971: ராம் கன்வர் பைர்வா, சுதந்திரக் கட்சி
 1977: ராம் கன்வர் பைர்வா, ஜனதா கட்சி
 1980: பன்வாரி லால் பைர்வா, இந்திய தேசிய காங்கிரசு
 1984: பன்வாரி லால் பைர்வா, இந்திய தேசிய காங்கிரசு
 1989: கோபால் பச்சர்வால், ஜனதா தளம்
 1991: ராம் நரேன் பைர்வா, பாரதிய ஜனதா கட்சி
 1996: சியாம் லால் பன்சிவால், பாரதிய ஜனதா கட்சி
 1998: டோவரகா பிரசாத் பைர்வா, இந்திய தேசிய காங்கிரஸ்
 1999: சியாம் லால் பன்சிவால்,  பாரதிய ஜனதா கட்சி
 2001: கைலாசு மேக்வால், பாரதிய ஜனதா கட்சி (இடைத்தேர்தல்)
 2004: கைலாசு மேக்வால், பாரதிய ஜனதா கட்சி

தேர்தல் முடிவுகள்

2004

மேலும் பார்க்கவும் 

 மக்களவையின் முன்னாள் தொகுதிகளின் பட்டியல்
 டோங் மாவட்டம்
 தோங்க் சவாய் மாதோபூர் மக்களவைத் தொகுதி

மேற்கோள்கள் 

நீக்கப்பட்ட இந்திய மக்களவைத் தொகுதிகள்
பெசர்லங்கா

பெசர்லங்கா (Pesarlanka) என்பது இந்தியாவின் ஆந்திரப் பிரதேச மாநிலத்தின் குண்டூர் மாவட்டத்தில் உள்ள ஒரு கிராமம் ஆகும். இது தெனாலி வருவாய் கோட்டத்தின் பாட்டிபுரோலு மண்டலத்தில் அமைந்துள்ளது. பெசர்லங்கா ஆந்திர பிரதேச தலைநகர் பகுதியின் ஒரு பகுதியாகும்.

புவியியல்
மண்டலத் தலைமையகமான பாட்டிப்ரோலுவின் கிழக்கே 16.0937°வடக்கு 80.8527°கிழக்கு என்ற புவியியல் கூறுகளில் பெசர்லங்கா அமைந்துள்ளது. இக்கிராமம்  451 எக்டேர் (1,110 ஏக்கர்)  பரப்பளவில் பரவியுள்ளது.

மக்கள்தொகை
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின்படி, பெசர்லங்கா கிராமத்தில் 2,527 பேர் இருந்தனர். இம்மொத்த மக்கள் தொகையில், 1,284 பேர் ஆண்களாகவும் 1,243 பேர் பெண்களாகவும் இருந்தனர். பாலின விகிதம் 1000 ஆண்களுக்கு 968 பெண்களாக இருந்தது. 219 குழந்தைகள் 0-6 வயதுக்குட்பட்டவர்களாக இருந்தார்கள். இவர்களில் 120 பேர் சிறுவர்கள் மற்றும் 99 பேர் சிறுமிகளாவர். கிராமத்தின் சராசரி கல்வியறிவு 1,608 என்ற எண்ணிக்கையுடன்   கல்வியறிவு சதவீதம் 69.67% ஆக இருந்தது.  இந்த அளவு மாநில சராசரியான 67.41% என்பதை விட கணிசமாக அதிகமாகும்.

அரசும் ஆட்சியும்
பெசர்லங்கா கிராமப் பஞ்சாயத்து கிராமத்தின் உள்ளூர் ஆட்சியமைப்பாகும். கிராமம் வார்டுகளாகப் பிரிக்கப்பட்டு ஒவ்வொரு வார்டும் ஒரு வார்டு உறுப்பினரால் பிரதிநிதித்துவப்படுத்தப்படுகிறது.

பொருளாதாரம்
கிராம மக்களின் முக்கியத் தொழிலாக விவசாயம் உள்ளது. விவசாயிகள் பயிரிடும் முக்கிய பயிர்கள் வாழை, பச்சைப்பயறு, பாக்கு போன்றவையாகும்.

கல்வி வசதி
2018-19 கல்வியாண்டிற்கான பள்ளி தகவல் அறிக்கையின்படி, கிராமத்தில் மொத்தம் 3 அரசுப் பள்ளிகள் இருந்தன.

மேற்கோள்கள்

குண்டூர் மாவட்டம்
ஆந்திரப் பிரதேசம் மாநிலத்திலுள்ள ஊர்களும் நகரங்களும்
சாலம்பர் மக்களவைத் தொகுதி

சாலம்பர் மக்களவைத் தொகுதி (Salumber Lok Sabha constituency) என்பது இராசத்தானில் செயல்பாட்டிலிருந்து நீக்கப்பட்ட இந்திய நாடாளுமன்ற மக்களவைத் தொகுதியாகும்.

பாராளுமன்ற உறுப்பினர்கள் 

 1952-76: தொகுதி இல்லை
 1977: லால்ஜிபாய் மீனா, ஜனதா கட்சி
 1980: ஜெய் நரேன் ரோட், இந்திய தேசிய காங்கிரசு
 1984: அல்கா ராம், இந்திய தேசிய காங்கிரசு
 1989: நந்த் லால் மீனா, பாரதிய ஜனதா கட்சி
 1991: பெரு லால் மீனா, இந்திய தேசிய காங்கிரசு
 1996: பெரு லால் மீனா, இந்திய தேசிய காங்கிரசு
 1998: பெரு லால் மீனா, இந்திய தேசிய காங்கிரசு
 1999: பெரு லால் மீனா,  இந்திய தேசிய காங்கிரசு
 2004: மகாவீர் பகோரா, பாரதிய ஜனதா கட்சி
 2008 தொகுதி நீக்கப்பட்டது

தேர்தல் முடிவுகள்

2004

மேலும் பார்க்கவும் 

 மக்களவைத் தொகுதிகளின் பட்டியல்

மேற்கோள்கள் 

நீக்கப்பட்ட இந்திய மக்களவைத் தொகுதிகள்
பாலே ஆறு

பாலே ஆறு (மலாய்: Sungai Balleh; ஆங்கிலம்: Balleh River); மலேசியா, சரவாக் மாநிலத்தில் உள்ள ஓர் ஆறு ஆகும். ராஜாங் ஆற்றுடன், சிபு மாவட்டப் பகுதியில் பாலே ஆறு கலக்கிறது. ராஜாங் ஆற்றின் முக்கிய துணை ஆறுகளில் ஒன்றாக உள்ளது.

பாலே ஆற்றங்கரைகளில் காட்டு மரங்களை வெட்டும் முகாம்கள் பலவற்றைக் காணலாம்; மற்றும் புதிய நீள வீடுகளையும் காணலாம். சரவாக் அரசாங்கத்தால் காட்டுமரம் வெட்டுதல் கட்டுப் படுத்தப்படுகிறது. அத்துடன் அவர்கள் தீவிரமான மறு நடவு திட்டத்தையும் கொண்டுள்ளது.

நாகமுஜோங் கிராமம்

சரவாக்கின் பல கிராமப்புற மாவட்டங்களுக்குப் பயணம் செய்வதற்கான முதன்மைப் பாதையாக, பாலே ஆறு இன்றும் பயன்படுத்தப்படுகிறது. பல்லே ஆற்றில் நாகமுஜோங் கிராமம் (Nagamujong Village) ஒரு முக்கியக் கிராமமாக அறியப்படுகிறது. 

அந்தக் கிராமத்தில்  நீள வீடுகள், ஒரு தொடக்கப் பள்ளி, ஒரு மருத்துவமனை, ஒரு தேவாலயம்; மற்றும் காட்டு மரங்களை வெட்டும் முகாம்கள்   உள்ளன. நாகமுஜோங் கிராமத்தின் உட்பகுதி காடுகளில் உள்ள சுரங்கங்களில் இருந்து இந்தக் கிராமத்தின் படகுத் துறைக்கு நிலக்கரி கொண்டு வரப்படுகிறது.

மேலும் காண்க

 கத்திபாசு ஆறு
 சரவாக் ஆறு
 ராஜாங் ஆறு
 பாலுய் ஆறு
 பாராம் ஆறு
 மலேசிய ஆறுகளின் பட்டியல்

மேற்கோள்கள்

வெளி இணைப்புகள்

சரவாக் ஆறுகள்
டெர்பியம் ஆக்சலேட்டு

டெர்பியம் ஆக்சலேட்டு (Terbium(III) oxalate) என்பது Tb2(C2O4)3 என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். டெர்பியத்தின் ஆக்சலேட்டு சேர்மமாக இது வகைப்படுத்தப்படுகிறது. டெர்பியம் (III) குளோரைடு சேர்மத்துடன் ஆக்சாலிக் அமிலத்தின் நீர்த்த கரைசலைச் சேர்த்து வினைபுரியச் செய்தால் டெர்பியம் ஆக்சலேட்டின் டெக்கா ஐதரேட்டு உருவாகும். இந்த டெக்கா ஐதரேட்டை வெப்பமடையும் போது படிப்படியாக தண்ணீரை இழந்து நீரற்றதாக மாறும். தொடர்ந்து சூடாக்குவது டெர்பியம்(III,IV) ஆக்சைடைக் கொடுக்கும். இது காற்றில் இருந்து தனித்தனியாக சிதைந்து டெர்பியம்(III) ஆக்சைடை உருவாக்குகிறது. சிதைவடைந்த வாயு கார்பன் மோனாக்சைடையும் கார்பன் டை ஆக்சைடையும் கொடுக்கிறது. டெர்பியம் ஆக்சலேட்டு ஐதரோகுளோரிக் அமிலத்துடன் வினைபுரிந்து H[Tb(C2O4)2]·6H2O. சேர்மத்தைக் கொடுக்கிறது.

மேற்கோள்கள்

டெர்பியம் சேர்மங்கள்
ஆக்சலேட்டுகள்
பாங்கிட் ஆறு

பாங்கிட் ஆறு (மலாய்: Sungai Bangkit; ஆங்கிலம்: Bangkit River); மலேசியா, சரவாக் மாநிலத்தில் உள்ள ஓர் ஆறு ஆகும். கத்திபாஸ் ஆற்றுடன், சிபு மாவட்டப் பகுதியில் பாங்கிட் ஆறு கலக்கிறது. கத்திபாஸ் ஆற்றின் முக்கிய துணை ஆறுகளில் ஒன்றாகவும் உள்ளது.

இந்த ஆற்றில் ஒரு புதிய ஆற்றுப் படுகை கண்டறியப்பட்டுள்ளது.

கத்திபாசு ஆறு

கத்திபாசு ஆறு, சரவாக், சோங் மாவட்டத்தில் உள்ள முக்கியமான ஆறு ஆகும். ராஜாங் ஆற்றின் மிக முக்கியமான துணை ஆறுகளில் ஒன்றாகவும் விளங்குகிறது. 

தென்மேற்கு சரவாக்கில் வசிப்பவர்களுக்கு நீர் மற்றும் போக்குவரத்துக்கான முக்கிய ஆதாரமாக கத்திபாசு ஆறு உள்ளது. இந்த ஆற்றுடன் தான் பாங்கிட் ஆறும் இணைகிறது. கத்திபாசு ஆறு, மேல் கப்புவாஸ் மலைத்தொடரில் (Upper Kapuas Range) உற்பத்தியாகி ராஜாங் ஆற்றில் கலக்கிறது.

மேலும் காண்க

 கத்திபாசு ஆறு
 சரவாக் ஆறு
 ராஜாங் ஆறு
 மலேசிய ஆறுகளின் பட்டியல்

மேற்கோள்கள்

வெளி இணைப்புகள்

சரவாக் ஆறுகள்
பிந்தாங்கூர் ஆறு

பிந்தாங்கூர் ஆறு (மலாய்: Sungai Bintangor; ஆங்கிலம்: Bintangor River); மலேசியா, சரவாக் மாநிலத்தில் உள்ள ஓர் ஆறு ஆகும். சரிக்கே பிரிவு, மெராடோங் மாவட்டத்தின் பிந்தாங்கூர் நகரப் பகுதியில் இந்த ஆறு ஊடுருவிச் செல்வதால் இந்த ஆற்றுக்கும் பிந்தாங்கூர் நகரத்தின் பெயரும் வைக்கப்பட்டது. 

1970 - 1990-களில், சரிக்கே நகரம், சிபு நகரம்; ஆகிய இரு நகரங்களையும் இணைக்கும் விரைவு படகுச் சேவையின் மையமாக பிந்தாங்கூர் நகரம் விளங்கியது. அந்தக் கட்டத்தில், பிந்தாங்கூர் நகரத்திற்கு பிந்தாங்கூர் ஆறு முக்கியமான நீர்வழிப்பாதையாகவும் இருந்தது.

பொது

முன்பு இந்த ஆறு, மாசுபாடு சிக்கல்களில் சிக்கிக் கொண்டது. ஆனால் அண்மைய ஆண்டுகளில் மாசுபாடு நிலைமையை மேம்படுத்த முயற்சிகள் மேற்கொள்ளப்படுகின்றன. ஓரளவிற்கு நிவர்த்தி செய்து விட்டார்கள். 

1900-களின் பிற்பகுதியில், அந்த இரு நகரங்களுக்கும் இடையிலான சாலை இணைப்புகள் மிக முக்கியமான போக்குவரத்து முறையாக மாறின. அதன் விளைவாக பிந்தாங்கூர் ஆற்றின் நீர்வழிப் பாதையும் மூடப்பட்டது. 

பிந்தாங்கூர் நகரத்திற்கு மிக அருகிலுள்ள நகரம் சிபு நகரம் ஆகும். தற்போது சிபு நகரத்தை போர்னியோ நெடுஞ்சாலை (Pan-Borneo Highway) வழியாக 45 நிமிடப் பயண நேரத்தில் செல்ல இயலும். ஆனால் அதற்கு முன்பு சிபு நகரத்திற்குச் செல்ல பிந்தாங்கூர் ஆறு பயன்படுத்தப்பட்டது. இரண்டு மணி நேரம் பிடிக்கும்.

மேலும் காண்க
 பாலுய் ஆறு
 இகான் ஆறு
 பாலே ஆறு
 ராஜாங் ஆறு
 பாங்கிட் ஆறு
 மலேசிய ஆறுகளின் பட்டியல்

மேற்கோள்கள்

வெளி இணைப்புகள்

சரவாக் ஆறுகள்
கௌசல்யா சி.

கௌசல்யா சிவசாமி (Kowsalya Sivasami:ஆகஸ்ட் 19,2001) தமிழ்நாட்டைச் சேர்ந்த ஒரு இந்திய தொழில்முறை கால்பந்து வீரர் ஆவார். இவர் இந்திய மகளிர் லீக் போட்டிகளில் சேது அணிக்காக தடுப்பாட்ட வீரராக விளையாடுகிறார். முன்னதாக, இவர் தமிழ்நாடு கால்பந்து சங்க இளையோர் மகளிர் அணி மற்றும் மதுரை மாவட்ட அணிக்காக விளையாடியுள்ளார்.

இளமை 
கௌசல்யா தமிழ்நாட்டின் நாமக்கல் மாவட்டத்தைச் சேர்ந்தவர். நாமக்கல், லயோலா மேல்நிலைப் பள்ளியில் தனது 12 வயதில் கால்பந்து விளையாடத் தொடங்கினார். இவரது சகோதரர் பாலமுருகன் மற்றும் இவரது குடும்பத்தினரால் கால்பந்து விளையாட ஊக்குவிக்கப்பட்டார்.

விளையாட்டு 
கௌசல்யா தனது 12 வயதில் தனது பள்ளியில் மூத்த அணியுடன் கால்பந்து விளையாடத் தொடங்கினார். 18 வயதுக்குட்பட்ட ஏஎஃப்சி போட்டியில் பங்கேற்ற இளையோர் இந்தியா அணியின் ஒரு பகுதியாக இருந்தார். சேது கால் பந்து அணிக்காக விளையாடி, 2019 ஆம் ஆண்டில் தனது 17 வயதில் சென்னையில் நடந்த போட்டியில்அறிமுகமானார். சேது அணி 2019 ஆம் ஆண்டில் இந்திய மகளிர் போட்டியை வென்ற இறுதிப் போட்டியில் மணிப்பூரை தோற்கடித்தது. இது கௌசல்யாவின் முதல் பெரிய வெற்றியாகும். ஜூன் மாதம் நடைபெற்ற 2023 ஹீரோ மூத்தோர் மகளிர் கால்பந்து போட்டியிலும் இவர் தமிழ்நாட்டைப் பிரதிநிதித்துவப்படுத்தினார்.

சர்வதேசப் போட்டிகள் 
இவர் 17 வயதுக்குட்பட்டோருக்கான இளையோர் இந்திய அணியில் இந்தியாவை பிரதிநிதித்துவப்படுத்தியுள்ளார்.

மேற்கோள்கள்

வெளி இணைப்புகள் 
 Kowsalya S on அனைத்து இந்திய கால்பந்துக் கூட்டமைப்பு
தமிழக காற்பந்தாட்ட வீரர்கள்
தமிழ்நாட்டு விளையாட்டு வீராங்கனைகள்
நாமக்கல் மாவட்ட நபர்கள்
வாழும் நபர்கள்
2001 பிறப்புகள்
பல்லடம் மாணிக்கம்

பல்லடம் மாணிக்கம் (Palladam Manickam, பிறப்பு: 23 நவம்பர் 1936) தமிழறிஞரும், புலவரும், இதழாசிரியரும் ஆவார். இவர் தமிழ்நூல் காப்பகத்தை நிறுவி பல்லாயிரக்கணக்கான நூல்களையும் ஆவணங்களையும் பாதுகாத்து வருகிறார்.

வாழ்க்கைக் குறிப்பு
கோயம்புத்தூரை அடுத்த பல்லடத்திற்கு அருகில் உள்ள ஒரு சிற்றூரில் கல்விப் பின்னணி ஏதுமில்லாத சாதாரண விவசாயக் குடும்பத்தில் சாமியப்பா, வள்ளியம்மா ஆகியோருக்கு 1936 நவம்பர் 23 இல் பிறந்தவர் பல்லடம் மாணிக்கம். பிறந்த ஊரிலேயே தொடக்கக் கல்வியை முடித்து, பின்னர் பல்லடத்தில் உயர்நிலைக் கல்வி கற்றார். அண்ணாமலைப் பல்கலைக்கழகத்தில் படிப்பைத் தொடர்ந்து 1962 இல் புலவர் பட்டம் பெற்றார். ஆயிரம் பூ என்ற இவரது கவிதைத் தொகுதி பாரதிதாசன், கா. அப்பாத்துரை ஆகியோரின் வாழ்த்துப் பெற்றது. படிக்கும் காலத்திலேயே நல்ல தமிழ் நூல்களை வாங்கிப் படிப்பதை வழக்கமாகிக் கொண்டார்.

சென்னையில் தமிழாசிரியராக 1962 முதல் 1975 வரை பணியாற்றினார். 1972-இல் விருத்தாசலத்தில் திலகவதி என்பாரைத் திருமணம் செய்தார். இவர்களுக்கு இரண்டு பிள்ளைகள் உண்டு.

திரைப்படப் பாடலாசிரியர்
1968 இல் வெளிவந்த தேவி திரைப்படத்திற்கு அனைத்துப் பாடல்களையும் எழுதிப் புகழ்பெற்றவர். வி. தட்சணாமூர்த்தியின் இசையில் இப்பாடல்கள் அனைத்தும் பெரிதும் புகழ் பெற்றன. இவர் வேறு எந்தத் திரைப்படத்திற்கும் பாடல்கள் எழுதவில்லை. பல மெல்லிசைப் பாடல்களை எழுதியுள்ளார்.

தமிழ்நூல் காப்பகம்
தமிழாசிரியர் பணியில் இருந்து ஓய்வு பெற்று விருத்தாசலத்தில் செங்கல் சூளை, வேளாண்மை ஆகிய தொழில்களில் ஈடுபட்டார். தாம் படித்த நூல்களைப் பலருக்கும் பயன்படப் பாதுகாப்போமே என்ற நல்நோக்கத்தில் பல நூல்களை வாங்கிச் சேகரித்து அவற்றைப் பராமரிக்க தமிழ்நூல் காப்பகத்தை விருத்தாசலத்தில் நிறுவினார். 'நிறங்கள் எனும் கலை' என்ற சமூக அமைப்பையும் நிறுவி நடத்தி வருகிறார். வள்ளுவம் என்ற இதழை வண்ண அச்சில் வெளியிட்டு வந்தார். ரோஜா முத்தையா நூலகத்திற்கும் ஆலோகராக இருந்துள்ளார்.

மேற்கோள்கள்

1936 பிறப்புகள்
வாழும் நபர்கள்
தமிழ்நாட்டுத் தமிழறிஞர்கள்
தமிழ்ப் புலவர்கள்
ஆவணக் காப்பாளர்கள்
தமிழ் சுவடி ஆய்வாளர்கள், சேகரிப்பாளர்கள், பதிப்பாளர்கள்
கடலூர் மாவட்ட நபர்கள்
திருப்பூர் மாவட்ட நபர்கள்
தமிழ்த் திரைப்படப் பாடலாசிரியர்கள்
தமிழகக் கவிஞர்கள்
ஊர் பெயரால் அறியப்படும் மக்கள்
நடுவர் மன்றம்

நடுவர் மன்றம் அல்லது சான்றாயர் (Jury)என்பது நீதிமன்றத்தின் பணியாளர்கள் அல்லாத சாதாரண மக்களின் குழுவாகும்.  நடுவர் மன்றத்தின் உறுப்பினர் ஜூரி என்று அழைக்கப்படுகிறார். ஒரு நடுவர் பாரபட்சமற்றவராக, நியாயமாக இருக்க வேண்டும் மற்றும் அவர்கள் எந்தப் பக்கத்தை எடுப்பார்கள் என்பதை முன்கூட்டியே தீர்மானிக்காமல் வழக்கின் இரு பக்கங்களையும் கேட்க வேண்டும். அவர்கள் நீதிமன்ற அறையில் குற்றம் சாட்டப்பட்டவர் அல்லது சாட்சியிடம் கேள்வி கேட்டு, பதிலைத் தீர்மானிக்கிறார்கள்.  ஒரு நபர் குற்றவாளியா அல்லது நிரபராதியா என்பதை நடுவர் மன்றத்தினர் தீர்மானிக்கிறார்கள்.. 

குற்றம் நிரூபிக்கப்பட்டால், அந்த நபருக்கான தண்டனையைத் தீர்மானிப்பதற்கு ஒரு நடுவர் குழுவும் பொறுப்பாக இருக்கும். பொதுவாக நடுவர் மன்றத்தின் அனைத்து உறுப்பினர்களும் முடிவை ஏற்றுக்கொள்ள வேண்டும். சில சமயங்களில், ஒரு சில உறுப்பினர்கள் உடன்படவில்லையென்றாலும் நடுவர் மன்றம் முடிவெடுக்கலாம். இருப்பினும், நடுவர் மன்றத்திலும்  பெரும்பான்மை இல்லாவிட்டால்,  வழக்கு முடிவு செய்யப்படாது.

ஒரு நபர் மீது குற்றம் சாட்டப்பட்ட சட்டம் தவறு என்று நடுவர் மன்றத்தினர் நினைத்தால், அந்த நபரை விடுதலை செய்ய நடுவர் மன்றத்திற்கு அதிகாரம் உள்ளது..

நாடுகள் வாரியாக ஜூரிகள்

ஐக்கிய அமெரிக்கா

நடுவர் மன்றத்தினரின் (ஜூரிகளின்) வகைகள்
ஐக்கிய அமெரிக்க நாட்டில் 2 வகையான நடுவர் மன்றங்கள் உள்ளது. 
 6 முதல் 12 நடுவர்கள் கொண்ட விசாரணை நடுவர் மன்றம் ஒரு விசாரணையில் உண்மைகளைக் கண்டறியும் 
 பெரிய நடுவர் மன்றங்களில் அரசுத்தரப்பு வழக்குரைஞரே நடுவராக (ஜூரி) இருப்பார்.

இந்தியா
நடுவர் மன்ற விசாரணைகளின் போது பெரும்பான்மையான நடுவர் மன்ற  (ஜூரி) உறுப்பினர்கள் ஒரு தரப்பினருக்கு பக்கச் சார்பாக இருப்பது கண்டறியப்பட்டது. பிரித்தானிய இந்தியாவின் ஆட்சியில்  இது போன்ற ஒரு சம்பவங்கள் அதிகமாக இருந்தது. நடுவர் மன்றத்தின் உறுப்பினர்கள், பிரிட்டிஷ் நாட்டினர் என்பதால், பிரித்தானியர்களுக்கு ஆதரவாக பக்கசார்பான முடிவுகள் எடுக்கப்பட்டது. இதன் விளைவாக  நீதி புறக்கணிக்கப்பட்டது மற்றும் போதுமான ஆதாரமும் அனுகூலமும் கொண்ட கட்சி மற்றதை விட சாதகமான நிலையில் காணப்பட்டது.

1947ல் இந்திய விடுதலைக்குப் பின் 1973ல்  இந்தியக் குற்றவியல் நடைமுறைச் சட்டம் நடைமுறைக்கு வந்த பின்.  நீதிமன்றங்களில் நடுவர் மன்றம் (ஜூரி) முறை விலக்கப்பட்டது.

மேற்கோள்கள்

வெளி இணைப்புகள்
 

சட்டம்
நீதித்துறைகள்
நீதிமன்றங்கள்
படைவீடு (ஆயுதப்படைகள்)

படைவீடு (Barracks), இராணுவ ஆயுதப் படைவீரர்கள், துணை இராணுவப் படையினர் மற்றும் காவல் துறையினரின் குடியிருப்புகளும்; போர் ஆயுதங்களும், வெடி பொருட்களும், தளவாடங்களும், சமையல் பொருட்களும் கொண்ட வலுவான நிரந்தரக் கட்டிட அமைப்பாகும்.பராக்கா  சோல்ஜர்ஸ் டெண்ட் எனும் இச்சொல் எசுப்பானியம் மொழியிலிருந்து ஆங்கிலம் மற்றும் பிரான்சிய மொழிகளில் 17ஆம் நூற்றாண்டில் உருவானது. 

பொதுமக்களில் இருந்து வீரர்களை பிரித்து, ஒழுக்கம், பயிற்சி மற்றும் படைவீரர் என்ற பெருமைகளை வலுப்படுத்துவதே படைவீட்டின் முக்கிய நோக்கமாகும். அவை "வீரர்களுக்கான ஒழுங்குமுறை தொழிற்சாலைகள்" என்று அழைக்கப்படுகின்றது.

இதனையும் காண்க
 பாசறை

மேற்கோள்கள்

படைத்துறை
நிசாமி காஞ்சவி

நிசாமி காஞ்சவி (; அண். 1141 – 1209) என்பவர் ஓர் 12ஆம் நூற்றாண்டு முஸ்லீம் கவிஞர் ஆவார். இவரது இயற்பெயர் சமாலதீன் அபு முகம்மது இலியாசு இப்னு யூசூப் இப்னு சக்கி என்பதாகும். பாரசீக இலக்கியத்தில் நீடித்து நின்று எழுச்சியூட்டக் கூடிய படைப்புகளை படைத்த கவிஞர்களில் மிகச் சிறந்த காதல் கவிஞராக நிசாமி கருதப்படுகிறார். நீடித்து நின்று எழுச்சியூட்டக் கூடிய பாரசீகப் படைப்புகளுக்கு பேச்சு வழக்கு மற்றும் இயற்கை வலுவாப் பாணியை இவர் கொண்டு வந்தார். இவரது பாரம்பரியமானது ஆப்கானித்தான், அசர்பைசான் குடியரசு, ஈரான், குர்திசுத்தான் பகுதி மற்றும் தஜிகிஸ்தான் ஆகிய இடங்களில் பரவலாகப் போற்றப்படுகிறது. லைலா மற்றும் மஜ்னுன் கதையை இவரே பிரபலப்படுத்தினார்.

மேற்கோள்கள் 

பாரசீக மொழி வார்த்தைகளைக் கொண்ட கட்டுரைகள்
பாரசீகக் கவிஞர்கள்
கெமெனா ஆறு

கெமெனா ஆறு (மலாய்: Sungai Kemena; ஆங்கிலம்: Kemena River); மலேசியா, சரவாக் மாநிலத்தில் உள்ள ஓர் ஆறு ஆகும். இந்த ஆறு, சரவாக், பிந்துலு பிரிவின், செபாவு மாவட்டதை ஊடுருவிச் செல்கிறது. பின்னர் இறுதியாக, பிந்துலு மாநகரத்தின் துறைமுகப் பகுதியை அடைந்து தென்சீனக்கடலில் கலக்கிறது.

செபாவு மாவட்டத்தின் உட்புறங்களில் கிடைக்கும் வெப்ப மண்டலக் காட்டு மரங்கள்; மற்றும் அங்குள்ள சுரங்கங்களில் உற்பத்தி செய்யப்படும் எண்ணெய்க் கனிமங்களைக் கொண்டு செல்லவும் இந்த ஆறு பயன்படுகிறது.

பொது

கெமெனா ஆற்றில் 728.56 மீட்டர் நீளம் கொண்ட பாலம் கட்டப்பட்டு வருகிறது. RM 74,893,670 ரிங்கிட் செலவில் கட்டப்படும் இந்தப் பாலம் திசம்பர் 2025 இறுதிக்குள் கட்டி முடிக்கத் திட்டமிடப்பட்டுள்ளது. 

2022-ஆம் ஆண்டில் தொடங்கப்பட்ட பாலக் கட்டுமானம் மிகவும் தாமதமான திட்டமாகக் கருதப்படுகிறது; மற்றும் அதன் திட்டமிடப்பட்ட நிறைவு மூன்று ஆண்டுகள் தாமதமானது.

மேலும் காண்க
 பிந்தாங்கூர் ஆறு
 இகான் ஆறு
 பாலே ஆறு
 ராஜாங் ஆறு
 மலேசிய ஆறுகளின் பட்டியல்

மேற்கோள்கள்

வெளி இணைப்புகள்

சரவாக் ஆறுகள்
லூதியானா நகர மையம்

லூதியானா நகர மையம் (Ludhiana City Centre)  பல கோடி ரூபாய் செலவில் கட்டுவதற்காக முன்மொழியப்பட்ட ஒரு திட்டமாகும். இப்போது இத்திட்டம் கைவிடப்பட்டுள்ளது. 2003 ஆம் ஆண்டில் இந்தியாவின் பஞ்சாப் மாநிலம் லூதியானாவில் உள்ள சாகீத்து பகத் சிங் நகரில் பகோவால் சாலைக்கு அருகில் இம்மையம்  தொடங்கப்பட்டது. பேரங்காடிகள், உணவு விடுதி, அரங்கம், உரை மேடை, ஐந்து நட்சத்திர விடுதி ஆகிய ஐந்து கூறுகளை உள்ளடக்கியதாக இம்மையம் திட்டமிடப்பட்டது. 25 ஏக்கர் (100,000 சதுரமீட்டர்) பரப்பளவில் வணிக வளாகங்கள், 12 பல்திரையரங்குகள், குடியிருப்புகள் மற்றும் மகிழ்விடங்கள், உலங்கு வானூர்தி இறங்குமிடம், வாகனங்கள் நிறுத்துமிடம் ஆகியவற்றையும் பெற்றிருக்கும் வகையில் திட்டமிடப்பட்டது.

பின்னர், இத்திட்டத்தில் பல கோடி ஊழல் நிகழ்ந்துள்ளது  என்ற குற்றச்சாட்டுடன் பெரும் சர்ச்சையில் எழுந்தது. இப்போது அதன் கட்டுமானம் பஞ்சாப் உயர் நீதிமன்றத்தால் நிறுத்தப்பட்டுள்ளது.

மேற்கோள்கள்

லூதியானா மாவட்டம்
பஞ்சாப் (இந்தியா)
அஸ்கேலோன்

அஸ்கேலான் (Ashkelon), இஸ்ரேல் நாட்டின் 6 மாவட்டங்களில் ஒன்றான தெற்கு மாவட்டத்தின் தலைமையிட நகரம் ஆகும். இது டெல் அவீவ் நகரத்திற்கு தெற்கே 50 கிலோ மீட்டர் தொலைவிலும்; காசாக்கரைக்கு வடக்கே 13 கிலோ மீட்டர் தொலைவில்  மத்தியதரைக் கடலை ஒட்டியுள்ளது.

மக்கள் தொகை பரம்பல் 
47.8 சதுர கிலோ மீட்டர் (18.5 சதுர மைல்) பரப்பளவு கொண்ட  அஸ்கேலான் நகரத்தின் 2011ஆம் ஆண்டின் மக்கள் தொகை 1,17,400 ஆக உள்ளது.

இந்நகரத்தில் மிஸ்ராகி யூதர்கள், பிரித்தானிய யூதர்கள், தென்னாப்பிரிக்கா யூதர்கள் அதிகம் வாழ்கின்றனர். 1990களில் எத்தியோப்பிய யூதர்கள் மற்றும் உருசிய யூதர்கள் இந்நகரத்தில் குடி அமர்த்தப்பட்டனர்..

பொருளாதாரம் 
அஸ்கோலான் நகரத்தில் பெட்ரோல் சுத்திகரிப்பு நிலையங்கள் மற்றும் கடல் நீரை நன்னீராக்கும் உலகின் பெரிய தொழிற்சாலைகள் அதிகம் கொண்டுள்ளது. 

1992ஆம் ஆண்டு முதல் இந்நகரத்தில் பீர் தொழிற்சாலைகள் இயங்குகிறது. 1968ஆம் ஆண்டு முதல் இந்நகரத்தில் கோக்கோ கோலா நிறுவனம் இயங்குகிறது.

மேற்கோள்கள்

ஆதாரங்கள் 

 
 
 
 

 
 
 .

வெளி இணைப்புகள் 
Ancient fish hook suggests sharks were hunted off Israel's coast 6,000 years ago – LiveScience – 31 March 2023
 Ashkelon City Council
 "Ashkelon, ancient city of the sea", National Geographic, January 2001
 Ancient Ashkelon —University of Chicago
 English information on Ashkelon—Ashkelon Volunteers
 Welcome To The City of al-Majdal Asqalan Information and images about the historical Palestinian city of Mijdal and what remains of it today, as Ashkelon's Migdal neighbourhood

இசுரேலிய நகரங்கள்
லுப்பார் ஆறு

லுப்பார் ஆறு (மலாய்: Sungai Lupar; ஆங்கிலம்: Lupar River); மலேசியா, சரவாக் மாநிலத்தில் உள்ள ஓர் ஆறு ஆகும். சரவாக், செரி அமான் பிரிவின், செபுயாவ் நகரத்தையும்; கம்போங் தெரிசோ கிராமத்தையும் (Kampung Teriso) ஊடுருவிச் செல்கிறது. 

கிலிங்கான் மலைத்தொடரில் (Klinkang Range) தொடங்கும் லுப்பார் ஆறு; இறுதியாக, தென்சீனக்கடலில் கலக்கிறது.

275 கிலோமீட்டர்கள் நீளம் கொண்ட இந்த ஆறு, ராஜாங் ஆறு மற்றும் பாராம் ஆறு ஆகிய ஆறுகளுக்குப் பிறகு சரவாக்கில் மூன்றாவது நீளமான ஆறாகும்.

பொது

லுப்பார் ஆற்றின் வழியில் அமைந்துள்ள குறிப்பிடத்தக்க குடியிருப்புகள்:
செபுயாவ்
தெரிசோ கிராமம்
லிங்கா நகரம்
சிமாங்காங்
எங்கிலிலி

கழிமுக அலைஏற்றம் 

உள்நாட்டில் பெனாக் (Benak) என்று அழைக்கப்படும் கழிமுக அலைஏற்றம் (Tidal Bore) என்பது இந்த ஆற்றில் நிகழும் ஒரு தனித்துவமான இயற்கை நிகழ்வாகும். ஆற்றின் கழிமுகத்திற்குள் செல்லும் அலைஏற்றங்கள் மூன்று மீட்டர் உயர அலைகளை உருவாக்குகின்றன. 

இந்த அலைகள் ஆற்றின் நீரோட்டத்திற்கு எதிராகப் பயணிக்கின்றன. உலகின் 56 இடங்களில் கழிமுக அலைஏற்றங்கள் காணப்படுகின்றன. அவற்றில் லுப்பார் ஆற்றின் கழிமுகமும் ஒன்றாகும்.

பெனாக் திருவிழா

பெனாக் திருவிழா (Pesta Benak), ஆண்டுதோறும் செரி அமானில் உள்ள லுப்பார் ஆற்றின் கழிமுகக் கரையில் நடத்தப்படுகிறது. 

நீர் சார்ந்த நிகழ்வுகள், பெனாக் அழகிப் போட்டி, கெபாயா பெனாக் அழகிப் போட்டி, பாடல் போட்டிகள், உணவுப் பசார், பாரம்பரிய விளையாட்டுகள், உள்ளூர் வணிகப் பொருட்களின் கண்காட்சி, லுப்பார் ஆற்றைப் பற்றிய கண்காட்சி; மற்றும் பாரம்பரிய இபான், மலாய், சீன திருமண விழாக் காட்சிகளும் பெனாக் திருவிழாவில் இடம்பெறுகின்றன.

முதலை தாக்குதல்கள்

லுப்பார் ஆறு, அதன் முதலைகளின் தாக்குதல்களுக்கு நன்கு அறியப்பட்டது. 2010-ஆம் ஆண்டுகளில், சரவாக்கின் 22.2% முதலைத் தாக்குதல்கள் லுப்பார் ஆற்றுப் படுகையில் பதிவாகியுள்ளன; இது மாநிலத்திலேயே அதிகமாகும்.}}

மேலும் காண்க
 பிந்தாங்கூர் ஆறு
 இகான் ஆறு
 பாலே ஆறு
 கெமெனா ஆறு
 மலேசிய ஆறுகளின் பட்டியல்

மேற்கோள்கள்

வெளி இணைப்புகள்

சரவாக் ஆறுகள்
ரேணு பாலா

ரேணு பாலா (Renu Bala) (பிறப்பு 1980) இந்தியாவின் ஹரியானா மாநிலத்தைச் சேர்ந்த ஓர் இந்திய அரசியல்வாதியும் மற்றும் இந்திய தேசிய காங்கிரஸ் கட்சியின் உறுப்பினரும் ஆவார். இவர் ஹரியானா சட்டமன்ற உறுப்பினராக சடௌரா சட்டமன்றத் தொகுதியில் இருந்து தேர்ந்தெடுக்கப்பட்டார். இத்தொகுதி பட்டியல் சாதியினருக்கு  ஒதுக்கப்பட்டுள்ளது. 2024 ஹரியானா சட்டப்பேரவைத் தேர்தலில் அதே தொகுதியில் போட்டியிட காங்கிரஸ் கட்சியால் அவர் மீண்டும் பரிந்துரைக்கப்பட்டார்.

ஆரம்பகால வாழ்க்கை மற்றும் கல்வி 
ரேனு  பாலா அரியானாவின் ஜகத்ரி பகுதியைச் சேர்ந்தவர். 12 ஆம் வகுப்பை முடித்த இவர் ஏப்ரல் 2001 இல் சண்டிகரில் உள்ள பஞ்சாப் பல்கலைக்கழகத்துடன் இணைந்த கல்லூரியில் பி. ஏ. முதலாமாண்டு படிக்கும்போது தனது படிப்பை பாதியிலேயே நிறுத்திக்கொண்டார் .

தொழில் 
ரேனு பாலா 2019 அரியானா சட்டப்பேரவைத் தேர்தலில்  சதௌரா சட்டமன்றத் தொகுதியில் இந்திய தேசிய காங்கிரஸ் கட்சியின் சார்பில் போட்டியிட்டு வெற்றி பெற்றார். 65,806 வாக்குகளைப் பெற்ற இவா் தன்னை எதிா்த்து போட்டியிட்ட பாரதிய ஜனதா கட்சியின் பல்வந்த் சிங்கை 17,020 வாக்குகள் வித்தியாசத்தில் தோற்கடித்தார்.

மேற்கோள்கள் 

1980 பிறப்புகள்
அரியானா அரசியல்வாதிகள்
வாழும் நபர்கள்
அரியானா இந்திய தேசிய காங்கிரசு அரசியல்வாதிகள்
இடையாற்றுமங்கலம் மாங்கலீசுவரர் கோயில்

மாங்கலீசுவரர் கோயில் என்பது இந்தியாவின் தமிழ்நாடு மாநிலத்தில் திருச்சிராப்பள்ளி மாவட்டத்தின் இடையாற்றுமங்கலம் பகுதியில் அமைந்துள்ள ஒரு சிவன் கோயில் ஆகும். இக்கோயிலின் மூலவர் மாங்கலீசுவரர் மற்றும் தாயார் மங்களாம்பிகை ஆவர்.

அமைவிடம் 
கடல் மட்டத்திலிருந்து சுமார் 86.17 மீட்டர் உயரத்தில் () என்ற புவியியல் ஆள்கூறுகள் கொண்டு, திருச்சிராப்பள்ளி - சிதம்பரம் நெடுஞ்சாலையில், வாளாடி புறநகர்ப் பகுதியிலிருந்து இலால்குடி செல்லும் வழியில் சுமார் 8 கி. மீ. தொலைவிலும், இலால்குடி தொடருந்து நிலையத்திலிருந்து 4 கி. மீ. தூரத்திலும் அமைந்துள்ள இடையாற்றுமங்கலம் பகுதியில் இக்கோயில் அமையப் பெற்றுள்ளது.

சிறப்புகள் 
இக்கோயிலின் இறைவி தெற்குத் திசையை நோக்கியவாறு தனி சன்னதியில் வீற்றிருப்பது சிறப்பாகும். (வழக்கமாக கோவில்களில் இறைவி கிழக்குத் திசை நோக்கியே அருள்பாலிப்பார்). மேலும் நவக்கிரக சன்னதியின் அமைப்பும் சூரியன் மேற்குத் திசை நோக்கி எழுந்தருளும் அமைப்பில் நிறுவப்பட்டுள்ளதும் சிறப்பாகும்.

புராண முக்கியத்துவம் 
மாங்கல்ய மகரிஷி என்பவர் இத்தலத்தில் சிவனை நோக்கி கடுந்தவம் புரிந்தார். அவருடைய தவத்தில் மகிழ்ந்த சிவன் அவருக்கு அருளினார். மேலும் இத்தலத்திலேயே கோயில் கொண்டு, பக்தர்களுக்கு மாங்கல்ய தோஷம் நீங்க அருளி, மாங்கல்ய ஈசுவரர் என்று போற்றப்பட்டு, பின்னர் பெயர் மருவி, மாங்கலீசுவரர் என்று அழைக்கப்பட்டு வருகிறார்.

மாங்கல்ய மகரிஷி உத்தரம் நட்சத்திரத்தில் பிறந்தவர். அகத்தியர், வசிட்டர் மற்றும் பைரவ முனிவர் ஆகியோர் திருமணங்களில் மாங்கல்ய தாரண பூசைகள் நடத்தியவர். வானில் பறக்கும் மாங்கல்ய தேவதைகள் மற்றும் அட்சதை தேவதைகளுக்கு குருவாக விளங்குபவர் மாங்கல்ய மகரிஷி. உத்தரம் நட்சத்திரத்தன்று சூட்சும வடிவில் இக்கோயிலில் மாங்கலீசுவரரைப் பூசிப்பதாகக் கூறப்படுகிறது. இறைவன் அருளால் அவருடைய உள்ளங்கையில் தவ வலிமை உருவானது. எனவே, அவரும் பக்தர்களுக்கு அருளுவதால், இக்கோயிலில் அவருக்கும் சன்னதி உள்ளது. உத்தரம் நட்சத்திரத்தன்று மாங்கல்ய மங்கள வரம் நிறைந்திருப்பதாக ஐதீகம். எனவே, தெய்வத் திருமணங்கள் உத்தரம் நட்சத்திரத்தில், குறிப்பாக பங்குனி உத்தரம் அன்று நடைபெறுகின்றன.

திருவிழாக்கள் 
மகா சிவராத்திரி, பங்குனி உத்தரம், நவராத்திரி, விநாயக சதுர்த்தி, திருக்கார்த்திகை, மார்கழி திருவாதிரை ஆகியவை இக்கோயிலில் நடைபெறும் முக்கிய திருவிழாக்களாகும்.

இதர தெய்வங்கள் 
தட்சிணாமூர்த்தி, துர்க்கை, நடராசர், அர்த்தநாரீசுவரர், பிட்சாடனர், சண்டிகேசுவரர், பிரம்மா, விநாயகர், வள்ளி மற்றும் தேவசேனா சமேத சுப்பிரமணியர், நந்தி, மாங்கல்ய மகரிஷி, நவக்கிரகம் மற்றும் பைரவர் ஆகியோர் இக்கோயிலில் அருள்பாலிக்கின்றனர்.

மேற்கோள்கள் 

திருச்சிராப்பள்ளி மாவட்டத்திலுள்ள சிவன் கோயில்கள்
திருச்சிராப்பள்ளி மாவட்டத்திலுள்ள இந்துக் கோயில்கள்
திருச்சிராப்பள்ளி மாவட்டத்திலுள்ள கோயில்கள்
ராசிந்தர் சிங் சூன்

ராசிந்தர் சிங் சூன் (Rajinder Singh Joon)  (பிறப்பு: ஆகத்து 15,1956) இந்தியாவின் அரியானா மாநிலத்தைச் சேர்ந்த அரசியல்வாதி ஆவார்.. இவர் சாஜ்ஜர் மாவட்டத்தில் உள்ள பகதூர்கட் சட்டமன்றத் தொகுதியின் உறுப்பினராக உள்ளார். இவர் இந்திய தேசிய காங்கிரஸைப் பிரதிநிதித்துவப்படுத்தி 2019 அரியானா சட்டமன்ற தேர்தலில் வெற்றி பெற்றார்..

ஆரம்பகால வாழ்க்கை மற்றும் கல்வி 
இவர் அரியானாவின் பஹதுர்கரைச் சேர்ந்தவர். இவரது தந்தை சி. சூரஜ்மல் ஜூன் பஹதுர்கரின் முன்னாள் சட்டமன்ற உறுப்பினராக இருந்துள்ளார். 1977 ஆம் ஆண்டில் டெல்லி பல்கலைக்கழகத்துடன் இணைந்த தில்லி இந்து கல்லூரியில் பி. ஏ. பட்டம் பெற்றார்.

தொழில் 
ராசிந்தர் சிங் 2019 அரியானா சட்டப்பேரவைத் தேர்தலில் இந்திய தேசிய காங்கிரசின் சார்பில் பகதூர்கட் சட்டமன்றத் தொகுதியில் போட்டியிட்டு  வெற்றி பெற்றார். 55,825 வாக்குகளைப் பெற்ற இவா் தன்னை எதிர்த்துப் போட்டியிட்ட  பாரதிய ஜனதா கட்சியைச் சோ்ந்த நரேஷ் கௌசிக்கை 15,491 வாக்குகள் வித்தியாசத்தில் தோற்கடித்தார்.

மேற்கோள்கள் 

அரியானா இந்திய தேசிய காங்கிரசு அரசியல்வாதிகள்
வாழும் நபர்கள்
1956 பிறப்புகள்
ஓயா ஆறு

ஓயா ஆறு (மலாய்: Sungai Oya; ஆங்கிலம்: Oya River); மலேசியா, சரவாக் மாநிலத்தில் உள்ள ஓர் ஆறு ஆகும். சரவாக், முக்கா பிரிவின், கிலிங்கான் மலைத்தொடரில் தொடங்கும் இந்த ஆறு, கோலா ஒயா கிராமத்தைச் சென்றடைந்த பின்னர், தென்சீனக்கடலில் கலக்கிறது.

31 கிலோமீட்டர்கள் நீளம் கொண்ட இந்த ஆறு, 2,143.922 கி.மீ. வடிநிலப் பகுதியைக் கொண்டுள்ளது. இந்த ஆறுதான் முக்கா பிரிவில் மிக நீளமான ஆறாகும்.

பொது

1861-ஆம் ஆண்டில் ஜேம்சு புரூக்கிற்கு வழங்கப்பட்டு சரவாக் ராஜாவின் ஒரு பகுதியாக மாறும் வரையில், இந்த ஆறு புரூணை பேரரசின் கட்டுப்பாட்டில் இருந்தது.

இந்த ஆறு சுதாபாங் (Stapang), தலாத் (Dalat) மற்றும் ஓயா ஆகிய சிறிய நகரங்கள் வழியாகப் பாய்ந்து செல்கிறது.

நீர் கருங்குவளை

நீர்க் கருங்குவளையின் கட்டுப்பாடற்ற வளர்ச்சியினால் ஆற்றின் ஓட்டம் தடைபடுவது வழக்கமாக உள்ளது; மற்றும் நீர் தேங்குவதற்கும் காரணமாக அமைகின்றது. மேலும் பல பிரச்சனைகளை நீர்க் கருங்குவளைகள் ஏற்படுத்துகின்றன. அத்துடன் மீனவர்களும், படகு ஓட்டுநர்களும் தங்கள் படகுகளை இயக்குவதில் சிரமம் கொள்கின்றனர்.

முதலை தாக்குதல்கள்

ஓயா ஆறு, அதன் முதலைகளின் தாக்குதல்களுக்கு நன்கு அறியப்பட்டது. குறிப்பாக ஆற்றின் கீழ் பகுதியில், உப்பு நீர் முதலைகளின் தாக்குதல்கள் அடிக்கடி நிகழ்வது உண்டு. இந்தத் தாக்குதல்களினால், ஓயா ஆற்றை நம்பி வாழும் மீனவர்கள் பெரும்பான்மையோர் பாதிக்கப் படுகின்றனர்.

மார்ச் 2021-இல் சரவாக் வனக் கழகத்தின் (Sarawak Forestry Corporation) ஊழியர்களும்; மற்றும் அரச மலேசிய காவல் துறையினரும் இணைந்து நடத்திய கூட்டு நடவடிக்கையில்; 22 முதலைகள் அவர்களின் பார்வையில் பட்டதாகப் பதிவு செய்யப்பட்டு உள்ளது. அந்த நடவடிக்கையின் போது 4.5 மீட்டர் நீளமுள்ள ஒரு முதலையும் பிடிபட்டது.

மேலும் காண்க
 பிந்தாங்கூர் ஆறு
 இகான் ஆறு
 லுப்பார் ஆறு
 கெமெனா ஆறு
 மலேசிய ஆறுகளின் பட்டியல்

மேற்கோள்கள்

வெளி இணைப்புகள்

சரவாக் ஆறுகள்